**A 25. sorszámú Fogtechnikus megnevezésű szakképesítés–ráépülés szakmai és vizsgakövetelménye**

**1. AZ ORSZÁGOS KÉPZÉSI JEGYZÉKBEN SZEREPLŐ ADATOK**

1.1. A szakképesítés–ráépülés azonosító száma: 55 724 01

1.2. Szakképesítés–ráépülés megnevezése: Fogtechnikus

1.3. Iskolai rendszerű szakképzésben a szakképzési évfolyamok száma: 1

1.4. Iskolarendszeren kívüli szakképzésben az óraszám: 540–660

**2. EGYÉB ADATOK**

2.1. A képzés megkezdésének feltételei:

2.1.1. Iskolai előképzettség: Fogtechnikus gyakornok

2.1.2. Bemeneti kompetenciák: –

2.2. Szakmai előképzettség: 54 724 01 Fogtechnikus gyakornok

2.3. Előírt gyakorlat: –

2.4. Egészségügyi alkalmassági követelmények: szükségesek

2.5. Pályaalkalmassági követelmények: nem szükségesek

2.6. Elméleti képzési idő aránya: 20%

2.7. Gyakorlati képzési idő aránya: 80%

2.8. Szintvizsga: –

2.9. Az iskolai rendszerű képzésben az összefüggő szakmai gyakorlat időtartama:

5 évfolyamos képzés esetén a 10. évfolyamot követően 140 óra, a 11. évfolyamot követően 140 óra;

2 évfolyamos képzés esetén az első szakképzési évfolyamot követően 160 óra

**3. PÁLYATÜKÖR**

3.1. A szakképesítés–ráépüléssel legjellemzőbben betölthető munkakör, munkakörök, foglalkozás, foglalkozások

|  |  |  |  |  |
| --- | --- | --- | --- | --- |
|  |  | A | B | C |
|  | 3.1.1. | **FEOR száma** | **FEOR megnevezése** | **A szakképesítés–ráépüléssel betölthető munkakör(ök)** |
|  | 3.1.2. | 3333 | Fogtechnikus | Fogműves |
|  | 3.1.3. |
|  | Fogtechnikus |

3.2. A szakképesítés–ráépülés munkaterületének rövid leírása:

A fogtechnikus kivehető és rögzített fogpótlásokat készíti. Elvégzi a fogpótlások javítását. Szakterülete iránt elhivatott, feladatait szakmai–gnathológiai és etikai normák alapján végzi. Ismeri és alkalmazza a hagyományos és digitális technikákat. Kommunikációja szakszerű, alkalmazza a szaknyelvet. Munkája elvégzése közben betartja a munkavédelmi, tűzvédelmi és ergonómiai szabályokat. A fogtechnikus a fogorvossal, asszisztenssel és a pácienssel együtt működik a tervezési folyamattól a kész munka átadásáig. Szakterülete elhivatottságot igényel, ennek érdekében folyamatosan továbbképzéseken, konferenciákon vesz részt, tájékozódik a szaksajtóból, ismeri az új fogtechnikai eljárásokat, gnathológiai szempontokat. Szakszerűen kommunikál és alkalmazza informatikai ismereteit. Katasztrófa védelmi előírásokat és a fogyasztó védelmi szabályokat ismeri és betartja. A szakképesítéssel rendelkező fogtechnikus, sikeres szakmai vizsga után a megfelelő felszereltséggel rendelkező fogtechnikai laboratóriumban, az alábbi feladatok elvégzésére képes:

A szakképesítés–ráépüléssel rendelkező képes:

– kivehető műanyag alaplemezes és fémlemezes fogpótlásokat készíteni

– rögzített fogpótlásokat készíteni

– kivehető és rögzített fogpótlásokhoz mintát készíteni 3D nyomtatóval

– kombinált munkákat készíteni

– orthodontiai (fogszabályozó) készülékeket előállítani

– implantátum felépítményeket készíteni

– helyreállító (restauratív) készülékeket előállítani

– olyan fogműveket készíteni, melyek a fogazattal vannak kapcsolatban (harapásemelő sínek, védősínek)

– fogpótlás és fogmű javításokat végezni.

A fogpótlások készítése manuális módszerekkel és CAD–CAM módszerrel (számítógépes tervezés és gyártás) is történhet.

3.3. Kapcsolódó szakképesítése

|  |  |  |  |
| --- | --- | --- | --- |
|  | A | B | C |
| 3.3.1. | **A kapcsolódó szakképesítés, részszakképesítés, szakképesítés–ráépülés** |
|  | **azonosító száma** | **megnevezése** | **a kapcsolódás módja** |
| 3.3.2. | 55 724 02 | Fülilleszték készítő | szakképesítés–ráépülés |

**4. SZAKMAI KÖVETELMÉNYEK**

|  |  |  |  |
| --- | --- | --- | --- |
|  |  | A | B |
|  | 4.1. | **A szakképesítés–ráépülés szakmai követelménymoduljainak az állam által elismert szakképesítések szakmai követelménymoduljairól szóló kormányrendelet szerinti** |
|  | 4.2. | **azonosító****száma** | **megnevezése** |
|  | 4.3. | 11826–16 | Kombinált munkák készítése |
|  | 4.4. | 11827–16 | Implantátum felépítmény készítés |
|  | 4.5. | 11828–16 | CAD–CAM rendszerek alapszintű ismerete |
|  | 4.6. | 11829–16 | Orthodontiai készülék készítése |

**5. VIZSGÁZTATÁSI KÖVETELMÉNYEK**

5.1. A komplex szakmai vizsgára bocsátás feltételei:

Az iskolarendszeren kívüli szakképzésben az 5. 2. alpontban előírt valamennyi modulzáró vizsga eredményes letétele, valamint a szakmai gyakorlat igazolt teljesítése.

Az iskolai rendszerű szakképzésben az évfolyam teljesítését igazoló bizonyítványban foglaltak szerint teljesített tantárgyak – a szakképzési kerettantervben meghatározottak szerint – egyenértékűek az adott követelménymodulhoz tartozó modulzáró vizsga teljesítésével.

Vizsgamunka leadása az első vizsganapon..

5.2. A modulzáró vizsga vizsgatevékenysége és az eredményesség feltétele:

|  |  |  |  |  |
| --- | --- | --- | --- | --- |
|  |  | A | B | C |
|  | 5.2.1. | **A szakképesítés–ráépülés szakmai követelménymoduljainak** |
|  | 5.2.2. | **azonosító száma** | **megnevezése** | **a modulzáró vizsga vizsgatevékenysége** |
|  | 5.2.3. | 11826–16 | Kombinált munkák készítése | gyakorlati és szóbeli |
|  | 5.2.4. | 11827–16 | Implantátum felépítmény készítés | gyakorlati és szóbeli |
|  | 5.2.5. | 11828–16 | CAD–CAM rendszerek alapszintű ismerete | szóbeli |
|  | 5.2.6. | 11829–16 | Orthodontiai készülék készítése | gyakorlati és szóbeli |

Egy szakmai követelménymodulhoz kapcsolódó modulzáró vizsga akkor eredményes, ha a modulhoz előírt feladat végrehajtása legalább elégségesre (2) értékelhető.

5.3. A komplex szakmai vizsga vizsgatevékenységei és vizsgafeladatai:

5.3.1. Gyakorlati vizsgatevékenység

A) A vizsgafeladat megnevezése: Kombinált munka primer elemeinek mintázása és frézelése

A vizsgafeladat ismertetése: Felső, vagy alsó kombinált munka készítéséhez 2 tagú mintázat készítése frézelt vállal, interlockkal és finommechanikai elhorgonyzó elem felhelyezésével

A vizsgafeladat időtartama: 60 perc

A vizsgafeladat értékelési súlyaránya: 30%

B) A vizsgafeladat megnevezése: Háromtagú híd leplezése kerámiával

A vizsgafeladat ismertetése: A feladathoz a vizsgaszervező a fémvázat fém tisztára homok fújva, a modellel együtt középértékű artikulátorba rögzítve biztosítja. A vizsga helyszínén elkészíti a háromtagú híd kerámiával történő leplezését

A vizsgafeladat időtartama: 360 perc

A vizsgafeladat értékelési súlyaránya: 30%

C) A vizsga feladat megnevezése: Ferdesík

A vizsga feladat ismertetése: Alsó frontfogakra egy egyszerű orthodontiai készülék készítése

A vizsga idő tartama: 60 perc

A vizsga feladat értékelési súly aránya: 10%

5.3.2. Központi írásbeli vizsgatevékenység

A vizsgafeladat megnevezése: –

A vizsgafeladat ismertetése: –

A vizsgafeladat időtartama: –

A vizsgafeladat értékelési súlyaránya: –

5.3.3. Szóbeli vizsgatevékenység

A vizsgafeladat megnevezése: Elméleti ismeretek szóbeli felidézése

A vizsgafeladat ismertetése: A szóbeli vizsgatevékenység központilag összeállított vizsga kérdései a 4. Szakmai követelmények fejezetben megadott témakörök mindegyikét tartalmazzák

A vizsgafeladat időtartama: 45 perc (felkészülési idő 30 perc, válaszadási idő 15 perc)

A vizsgafeladat értékelési súlyaránya: 30%

5.4. A vizsgatevékenységek szervezésére, azok vizsgaidőpontjaira, a vizsgaidőszakokra, a vizsgatevékenységek vizsgatételeire, értékelési útmutatóira és egyéb dokumentumaira, a vizsgán használható segédeszközökre vonatkozó részletes szabályok:

A szakképesítés–ráépüléssel kapcsolatos előírások az állami szakképzési és felnőttképzési szerv http://www.nive.hu/ című weblapján érhetők el a Szak– és Felnőttképzés Vizsgák menüpontban

Az 55 724 01 Fogtechnikus szakmai vizsga kizárólag azon a vizsgahelyszínen szervezhető meg, ahol az 54 724 01 Fogtechnikus gyakornok szakmai vizsgája is szervezésre kerül.

5.5. A szakmai vizsga értékelésének a szakmai vizsgaszabályzattól eltérő szempontjai: –

**6. ESZKÖZ– ÉS FELSZERELÉSI JEGYZÉK**

|  |  |  |
| --- | --- | --- |
|  |  | A |
|  | 6.1. | **A képzési és vizsgáztatási feladatok teljesítéséhez szükséges****eszközök minimumát meghatározó eszköz– és felszerelési jegyzék** |
|  | 6.2. | Elméleti oktatáshoz és demonstrációs gyakorlatokhoz oktatóhely–ség |
|  | 6.3. | Informatika szaktanterem számítógépekkel és perifériákkal |
|  | 6.4. | Oktatástechnikai eszközök (tábla, projektor, számítógép) |
|  |  | Szakmai dia–és fóliasorozatok |
|  | 6.5. | **Tanulónként:** |
|  | 6.6. | Fogtechnikus munkaasztal mikromotorral, megfelelő megvilágítással és elszívóval |
|  | 6.7. | Bunsen–égő |
|  | 6.8. | Középértékű artikulátor |
|  |  | Fogtechnikai laboratóriumi kéziszerszámok és eszközök |
|  | 6.9. | **Közösen használt berendezések:** |
|  | 6.10. | Gipszcsiszoló |
|  | 6.11. | Polírmotor elszívóval |
|  | 6.12. | Forrázó, polimerizáló berendezés |
|  | 6.13. | Vákuumkeverő |
|  | 6.14. | Előmelegítő–és kitüzelő kemencék |
|  | 6.15. | Öntvénytisztító elszívóval |
|  | 6.16. | Kerámia kályha |
|  | 6.17. | Kompresszor |
|  | 6.18. | Ultrahangos tisztító vagy gőzborotva |
|  | 6.19. | Frézgép |
|  | 6.20. | Vibrátor |
|  | 6.21. | Elektropolír |
|  | 6.22. | Öntőgép |
|  | 6.23. | Mártóviasz melegítő |
|  | 6.24. | Asztali nagyító |
|  | 6.25. | CAD/CAM tervező program |
|  | 6.26. | Polyclav |
|  | 6.27 | Mélyhúzógép  |
|  | 6.28. | Pindexfúró |
|  | 6.29. | Mikrohullámú sütő  |

**7. EGYEBEK**

7.1. A szakmai vizsgabizottságban való részvételre kijelölt szakmai szervezet:

Magyar Egészségügyi Szakdolgozói Kamara